Rečenični dijelovi/služba riječi u rečenici (P, S, O, PO) (7. razred)

1. Predikat – temelj rečenice, izriče radnju u rečenici; glagolski (glagoli + čestice **ne** i **se**) i imenski (glagol **biti** + imenica, zamjenica, pridjev, broj u N) – Što **se radi/zbiva** u rečenici?
2. Subjekt – vršitelj radnje u rečenici; imenica, zamjenica, pridjev, broj u N; TKO/ŠTO vrši radnju?
3. Objekt – predmet radnje u rečenici (imenica, pridjev, zamjenica najčešće u A ili G, D, L, I); izravni i neizravni; KOGA/ŠTO se u rečenici radi? O KOMU/ČEMU se u rečenici radi?
4. Priložne oznake – okolnosti vršenja radnje u rečenici: **mjesto** (GDJE, KAMO, KUDA, ODAKLE, DOKLE?); **vrijeme** (KADA, OTKADA, DOKADA?) i **način** (KAKO, NA KOJI NAČIN?) **se radnja radi**?
5. Atributi: a) pridjevni (izrečen pridjevom, zamjenicom i brojem)

b) imenički (izrečem imenicom, najčešće u genitivu)

Pobliže označavaju neku imenicu u rečenici (najčešće subjekt ili objekt u rečenici), opisuju je, govore čija je, kakva je, koliko je ima…

6. Apozicija: imenica koja pobliže označava drugu imenicu (najčešće subjekt ili objekt u rečenici)

**Riješeni primjeri:**

1. Jučer su dečki iza škole nakon ručka igrali nogomet.

P= su igrali (što se radilo); S=dečki (tko je igrao); O=nogomet (A=izravni) (koga/što su dečki igrali); POV=jučer (kad su dečki igrali); POM=iza škole (gdje su dečki igrali); POV=nakon ručka (kad su dečki igrali)

1. Cure su za to vrijeme potiho razgovarale o glazbi.

P=su razgovarale(što se radilo); S=cure (tko je razgovarao); O= o glazbi (L=neizravni/čemu su cure razgovarale); POV=za to vrijeme (kad su cure razgovarale); PON=potiho (kako su cure razgovarale)

1. Mali Charlie, ljubitelj čokolade, oduvijek je želio posjetiti tvornicu čokolade.

P = je želio posjetiti; S = Charlie; tvornicu = iz. objekt (koga/što je želio posjetiti); oduvijek = POV (kada?); ljubitelj = apozicija (imenica koja objašnava tko je Charlie, slažu se u padežu); mali = pr. at. (pridjev koji opisuje Charliea, slažu se u padežu); čokolade = im.at. (imenica u G koja dopunjuje imence ljubitelj i tvornicu);

**Zadatci za samostalnu vježbu**

1. **Odredi objekte i njihovu vrstu (izravni, neizravni) u zadanim rečenicama.**
2. Na satu ćemo riješiti brojne zadatke.
3. Svjetlo upalismo odmah po ulasku u učionicu.
4. Gol nije zabio Ante, nego Jure.
5. Majka mu je poklonila novu igricu za rođendan.
6. Slušali smo o ljudima iz Amerike.
7. **Odredi priložne oznake u zadanim rečenicama.**
8. U svojoj sobi Sebastijan je uvijek imao nekoliko stripova.
9. Danas idem s prijateljima u kino nakon ručka.
10. Malo sam učila preko vikenda.
11. Ana i Ivana nikad ne vole brzo trčati.
12. Veselo dijete veselo pjeva vesele pjesmice.
13. **Podcrtaj apozicije u rečenicama. Zaokruži apozicijske skupove.**
14. I tako su 1928. prema Europi poletjeli pilot Wilmer Stultz, kopilot i mehaničar Louis Gordon i Amelia.
15. Izdavač George Putnam pomogao joj je organizirati novinske konferencije.
16. Terminator, nastavnik tjelesnog odgoja, naredio je pregled đonova.
17. **Podcrtaj i obilježi pridjevne i imeničke atribute u rečenicama.**
18. Nemam danas druge tenisice.
19. Filip je zabrinuto ispitivao prijatelja Mirka o njegovim izgubljenim tenisicama.
20. Nove tenisice su Filipu odjednom izgledale prevelike, prebijele, prenespretne…
21. Spremište lopti i ključ dvorane nalaze se iza onoga zida.
22. **Smisli sam/a pet rečenica u kojima će biti najmanje pet rečeničnih dijelova te ih odredi.**